Päijät-Hämeen parhaat NY-yritykset tulevat Vierumäeltä ja Padasjoelta - Koulutuskeskus Salpaus
Salpaus > Ajankohtaista > Päijät-Hämeen parhaat NY-yritykset tulevat Vierumäeltä ja Padasjoelta
Päijät-Hämeen parhaat NY-yritykset tulevat Vierumäeltä ja Padasjoelta
Sivun sisältöPäijät-Hämeen parhaat opiskelijoiden harjoitusyritykset valittiin NY-aluemessuilla, jotka järjestettiin DuuniExpon yhteydessä Lahti Hallissa keskiviikkona 8.2.2012. Toisen asteen parhaaksi harjoitusyritykseksi valittiin Vierumäen urheiluopiston Re´Go Sport NY ja perusasteen parhaaksi Padasjoen yhtenäiskoulun Henkien kuiskaus NY. Nämä yritykset jatkavat loppukilpailuun valtakunnallisille Uskalla yrittää -messuille, jotka järjestetään huhtikuussa Hämeenlinnassa.
Tuomaristo kehui Re´Go Sportin tekemisen meininkiä ja todellista yrittäjäasennetta. Lisäksi tuomaristo kiitti muun muassa yrityksen kierrätysperiaatetta. Re´Go Sport ottaa lahjoituksena vastaan käytettyjä urheiluvälineitä, kunnostaa niitä ja myy tai lahjoittaa eteenpäin. Yritykseen kuuluvat Ville Kuusisto, Joonas Rantanen, Niklas Tammi ja Timo Hakanen.
Henkien kuiskaus sai tuomaristolta kiitosta käsityöperinteen ylläpitämisestä. Yritys valmistaa uniikkeja koruja käsityönä, ja sen muodostavat Jonna Virtanen, Kristina Talanova, Toivo Mattila ja Sara Anttila.
Salpauksen Paratiisiomena palkittiin parhaasta tuotteesta
Re´Go Sport palkittiin myös parhaasta messuosastosta. Parhaiksi myyjiksi valittiin Vierumäen Bootcamp NY:n Aras Amin ja Heidi Hydén. Paras tuote löytyi Koulutuskeskus Salpauksen Paratiisiomena NY:ltä. Paratiisiomenaa pyörittää Koulutuskeskus Salpauksen vaatetusalan opiskelija Mira Silvennoinen, joka valmistaa yksilöllisiä vaatteita.
Messujen tuomaristo koostui päijäthämäläisistä liike-elämän edustajista:
Mikko Nurminen, Lahden tiede- ja yrityspuisto Oy Pekka Mantila, Uusyrityskeskus Jouni Ukkonen, Fennia Kaarina Jokinen, yrittäjä (Metsä-Patu Ky) ja Yrittäjänaisten Keskusliiton hallituksen puheenjohtajana Pentti Hiltunen, yrittäjä (Oy Hiltrade Ltd) Sirpa Kilpeläinen, yrittäjä (VMP Group) Messuilla oli mukana noin kaksikymmentä NY Vuosi yrittäjänä -ohjelmassa mukana olevaa yritystä. NY-yritykset ovat opiskelijoiden perustamia harjoitusyrityksiä, jotka toimivat oikealla rahalla yhden lukuvuoden ajan. Messujen järjestäjinä toimivat Päijät-Hämeen YES-keskus ja Nuori Yrittäjyys ry:n aluetoimisto. Päijät-Hämeen YES-keskus on Koulutuskeskus Salpauksen hanke, joka toimii Hämeen ELY-keskuksen rahoittamana vuoden 2013 loppuun. Lisätietoja
yrittäjyysvalmennuspäällikkö Heidi Hosiokangas, puh. 044 708 0650
projektikoordinaattori Sari Mertsalmi, puh. 044 708 0846